paragraph_text: Kod žena, na međicu se oslanjaju ženski unutrašnji spolni (rodnica, maternica) i mokraćni organi (mokraćna cijev, mokraćni mjehur). Pri rađanju djeteta može nastati nevidljivo ili uočljivo oštećenje: naprsnuće (laceracija) ili razdor (ruptura) međice, što se sprječava zarezivanjem međice (epiziotomija).<ref> Da bi se izbjegla epizitomija, rizik od napsrnuća međice prilikom poroda se može smanjiti masažom. Masaža međice je tehnika kojom se povećava elastičnost perinealnog tkiva, koja pomaže rodilji naučiti opustiti mišiće i smanjiti otpor međice kod izgona kako bi porod prošao bez pucanja ili epiziotomije. Preporučuje se s masažom međice započeti oko 34. tjedna trudnoće.<ref>